คือว่า 4เดือนแรกกินมินนี่28 แล้วรู้สึกว่าอ้วน ต่อมากินกินเมลลแอนอีดีได้1เดือน แล้วหน้าจะดำ หน้ามัน พอเริ่มแล้ว2เม็ดแรกไม่เป็นอะไร พอเข้าเม็ดที่3-4รู้สึกว่าจะควบคุมอารมณ์ไม่ได้ค่ะตอนนี้กินหมดแล้ว แล้วตอนนี้กำลังเริ่มกินพรีม28ค่ะ คืออยากทราบว่าจะมีอาการข้างเคียงอะไรมั้ยค่ะเปลี่ยนยาบ่อย และกินพรีม28 ดีมั้ยค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้โดยการเปลี่ยนยาบ่อยๆนั้นจริงๆไม่ได้มีอันตรายอะไร ตราบใดที่ยังกินยาในแผงนั้นๆอย่างสม่ำเสมอ ไม่หยุดยากลางคัน หากมีผลข้างเคียงจากยา หรือรู้สึกว่าไม่พบยาที่สามารถใช้ได้อย่างสบายใจ ควรปรึกษาแพทย์และเภสัชกรเพื่อช่วยเลือกยาคุมที่เหมาะสม โดยแพทย์อาจต้องซักประวัติและตรวจร่างกายร่วมด้วยค่ะ